Viborger Samler, 1842-11-03
Derefter bleve de af Krigsassessor Secher indgivne tvende Andragender: 1) "fra flere Beboere i Randers Amt, angaaende at Stutteriebesigtigelserne maae vedblive, samt at Antallet af Hingstpræmierne maatte forøges, og 2) fra flere Beboere i Skanderborg Amt betræffende det Samme, med Tillæg af Præmienddeling for Tyre og Køer, foretagne. – Endskjøndt der næsten eenstemmigen erklæredes, at de fremlagte Forslag (om hvilke det vedtoges at de skulde behandles under Eet) vare i Landets sande Jnteresse, blev dog Spørgsmaalet, om der i Anledning heraf skulde nedsættes en Comitee, ved Afstemning besvaret benægtende – fornemmelig fordi Pluraliteten formeente, at man burde oppebie Resultatet af de Betænkninger, hvormed Amtsraadene paa Opfordring af Directionen for Stutterivæsenet og Beterinairskolen ere indkomne angaaende denne Sag. Paa Dagsordenen stod derefter det af Gaardmand Kirk indgivne Andragende fra enkelte Beboere i Ringkjøbing Amt, sigtende til at tilveiebringe en større Lighed mellem den for Kongeriget og Hertugdømmene gjensidigen gjældende de Trængende tilkommende Forsørgelsesret; hvilket Andragende blev afgivet til den i Sagen betræffende Lovudkastet angaaende nogle nærmere Bestemmelser, om Erhvervelsen af Forsørgelsesret m.v. nedsatte Comitee. Gaardmand Kirk oplæste dernæst tvende af ham indgivne Andragender, nemlig: 1) fra Medlemmerne af Sogneforstanderskaberne i Skodborg- og Vandfuld med flere Herreder, betræffende Ophævelse, under visse Betingelser, af Skoletvang og Mulcter for Skoleforsømmelse, samt Sommerskolegangen – og 2) fra flere Beboere og forskjellige Sogneforstanderskaber i Lemvigs Jurisdiction, in beholdende Forslag til en hensigtsmæssigere Organisation af Sandflugtsvæsenet. – J Anledning af disse Andragender nedsattes ingen Comiteer. Ellevte Møde, d. 26de Octbr. Gaardeler Black oplæste det af ham indgivne Andragende om, at det maatte tillades det kgl. Landhuusholdningsselskab aarligen at udtage 100 Reserver af det værnepligtige Mandskab, for at lade disse oplære i Agerbruget, og at de Paagjældende derved maatte erholde Fritagelse for Udskrivning til den staaende Hær. - Ei heller i Anledning af dette Forslag blev Comitee nedsat, fordi man formeentlig endnu ikke tilstrækkelig kunde bedømme Sagen, hvilket kun kunde skee i Forening med de mange andre beslægtede Forhold, der ville komme under Overveielse, naar Lovudkastet om almindelig Værnepligt i næste Session forelægges Forsamlingen. (J Forbigaaende sagt, androg Selveier Lydersen paa Nedsættelsen af en Comitee i denne Sag, fordi – som han udtrykte sig - Agerbruget er saa at sige Statens Rod, og naar Roden udvikler sig i en muldrig Jord, vil den skyde frem til et pragtfuldt Træ, men naar den støder paa Hindringer, ville de saftfulde Blade og skjønne Blomster udtørres!). - Gaardeier Black oplæste fremdeles det af ham indleverede Andragende fra flere Beboere i Sielle, ang. Vands Afbenyttelse og skadeligt Vands Afledning samt Mølleriernes dermed i Strid kommende Ret, tilligemed et af ham selv indgivet Andragende om samme Gjenstand. Dette Andragende havde med Hensyn til Nedsættelse af Comitee samme Skjæbne som de nærmest foregaaende, deels fordi et af det kgl. Rentekammer angaaende denne Sag udarbeidet Lovudkast allerede havde været foredraget i det geheime Statsraad og formeentlig vilde blive den næste Forsamling forelagt, deels fordi det oplæste Andragende formeentlig indeholdt mange Urigtigheder. Proponenten yttrede, da man gjorde ham disse Jndvendinger, blandt Andet: at han vel ikke troede, at Nogen lod sig lede af sin Jnteresse i denne Sag, men hvis han selv, staaende paa Folkethinget, lod sig lede af egen Jnteresse, fortjente han, at der opreistes en saadan Støtte for ham som den, der nylig borttoges fra Ulfeldtsplads; – at, naar der aldrig kunde skee nogen Forandring i de bestaaende Love, saa behøvede man hverken Konge eller Stænderraad eller Noget, – samt at han betiente sig af saadanne Udtryk, fordi man for at kunne tale med Virkning eller udrette Noget i denne Forsamling, maatte bruge kraftige Ord. - Derefter oplæste Kammerraad Wulff det af ham indgivne Andragende, sigtende til at det maatte bestemmes, at, foruden de til Statsgjældens aarlige Afbetaling contractmæssig bestemte 850,000 Rbd., de for hvert Aar besparende Renter stedse maatte anvendes til Gjældens Formindskelse enten ved Capital-Afbetalinger eller ved opsamlede rentebærende Activer. - Det vedtoges, at dette Forslag skulde afgives til Finantscomiteen.